FIRMA-LIIGAN SÄÄNNÖT
1. JOUKKUEET
Osallistumisoikeus firmaliigaan on pelaajalla, joka on päätoimisessa työsuhteessa (tarvittaessa on todistettava piirin kilpailusihteerille) edustamassaan yrityksessä. Päätoimisuudella tarkoitetaan sitä, että työantaja, eli pelaajan edustama yritys, maksaa ko. henkilön ennakkopidätyksen ja sotumaksut. Joukkueeseen kuuluu kerralla kolme pelaajaa, joista kahden pelaajan tulee olla työsuhteessa edustettuna olevaan yritykseen. Jos yrityksellä on useampi joukkue liigassa, voi joukkueesta toiseen vaihtaa vain yksi pelaaja / kierros.
Mikäli henkilö on virkavapaalla tai lomautettuna voi henkilö kuitenkin edustaa firmaa liigassa. Patentti- ja rekisterihallituksen ja verohallinnon yhteinen yritystietojärjestelmä www.ytj.fi internetpalvelua käytetään yrityksen tietojen tarkistamisessa.
2. KILPAILUPELI
Pelinä on 501 parempi 13:sta ja voittaja on se joukkue, joka on ensin saavuttanut seitsemän voittoa. Neljäs, kahdeksas ja kahdestoista peli ovat paripelejä. Kolmastoista peli on kolmen hengen ja loput ovat henkilökohtaisia pelejä. Jokainen yksittäinen peli on 501 parempi yhdestä. Kotijoukkue aloittaa pelit 1, 3, 5 jne. eli kaikki parittomat pelit ja vierasjoukkue vastaavasti kaikki parilliset pelit 2, 4, 6 jne.
3. PISTEET
Jokaisesta voitetusta pelistä saa yhden pisteen ja koko ottelun voitosta 2 bonuspistettä. Pisteiden ollessa tasan ratkaisee ensin keskinäinen ottelu. Jos tasapisteissä on kolme tai useampi joukkue ratkaisee ensin bonuspisteiden määrä, sitten voitettujen pelien lukumäärä ja sitten voitettujen ja hävittyjen pelien erotus.
4. OTTELUN SOPIMINEN
Kotijoukkueen velvollisuus on sopia ottelujen ajankohdasta ja ottelupaikasta viimeistään seitsemän (7) päivää ennen kierroksen viimeistä pelipäivää. Otteluja voidaan pelata myös ennen varsinaista kierrosta, mutta ottelujärjestystä ei saa muuttaa. Kierroksen viimeistä pelipäivästä on pidettävä kiinni. Viimeinen pelipäivä on mainittu otteluohjelmassa.
5. OTTELUPÖYTÄKIRJA
Pöytäkirjassa on mainittava pelaavien yritysten nimet sekä pelaajien koko nimi. Pöytäkirjaan on myös selvästi merkittävä tikkamäärät, 170-180:t ja yli sadan poikkaisut. Pöytäkirja ja mahdolliset vastalauseet on postitettava heti, viimeistään viikon kuluessa pelatusta ottelusta. Suullinen ilmoitus ei kelpaa. Vastalauseen jättäjä maksaa piirin tilille Nordea FI20 2074 1800 0268 38 viimeistään viikon kuluessa 30 euron käsittelymaksun, joka hyvitetään vastalauseen jättäjälle, mikäli vastalause todetaan oikeutetuksi.

Muutokset:
7.7.14 Kaudelle 2014-15 tarkennettiin firmaliigaan osallistuvan joukkueen kokoonpanoa ja sen koostumista.
